open-index/open-wikipedia-markdown huggingface dataset:
Josef Harpe

**Josef Harpe** (født 21. september 1886 ved Recklinghausen i Nordrhein-Westfalen, død 14. mars 1968 i Nürnberg i Bayern) var en tysk offiser som tjenestegjorde i første og andre verdenskrig.

Harpe begynte 28. september 1909 som Fahnenjunker i den prøyssiske hæren. Under første verdenskrig tjenestegjorde han i infanteriet som løytnant og kompanifører.

I mellomkrigstiden fortsatte han i Reichswehr og var under psevdonymet *direktør Hacker* i ledelsen på den hemmelig russisk/tyske panserskolen i Kazan (Organisasjon Kama).

Under invasjonen av Polen var han oberst og sjef for Panzerbrigade 1.

Han ble utnevnt til generalmajor i august 1940 og generaloberst i mai 1944. Han ble tildelt Jernkorsets ridderkors med ekeløv og sverd i september 1943.

Kommandoer: 
* 9. Armé mars 1943 – mai 1944
* 4. Panzerarmee mai – juni 1944
* Armégruppe nord i Ukraina juni – september 1944
* Armégruppe A september 1944 – januar 1945.

Harpe ble avskjediget av Adolf Hitler som syndebukk for det sovjetiske gjennombruddet ved *Baranov-brohodet* over Wisła under Wisła-Oder-offensiven.

Han tjenestegjorde i 5. panzerarmé da denne overga seg til amerikanske styrker i Ruhr-innringningen 17. april. Han satt i amerikansk krigsfangenskap fram til 14. april 1948.

## Referanser
Ove Andersson

**Ove «Påven» Andersson** (født 3. januar 1938, død 11. juni 2008) var en svensk rallyfører og stallsjef i rally og Formel 1.

11. juni 2008 omkom Ove Andersson i en trafikkulykke i tilknytning til Milligan Trial Oldtimer Rally i Sør-Afrika.

## Referanser


## Eksterne lenker
* 
* Rallybase - Ove Andersson
Den sovjetisk-japanske grensekrig

**Den sovjet-japanske grensekrig** var en serie med slag mellom Sovjetunionen og Japan mellom 1932 til 1939. Bakgrunnen for konflikten var generell mistro mellom de to stormaktene, fra det keiserlige Russlands konflikt med Japan i 1904-1905, Den russisk-japanske krig.

Etter okkupasjonen av Mandsjukuo og Korea vendte Japan sin oppmerksomhet mot sovjetiske områder og det var flere trefninger og slag i grenseområdene. Etter slaget om Khalkhin Gol i 1939 hvor de japanske styrkene led store tap undertegnet partene en våpenhvileavtale som holdt inntil Sovjetunionen angrep japanske styrker i august 1945.

Spesielt Japans nederlag ved Khalkhin Gol hadde store strategiske ringvirkninger, det endret Japans ekspansjonsplaner fra en vestlig til en sørlig akse og gjorde at Sovjetunionen ikke var truet i øst da Tyskland angrep Sovjetunionen i 1941.
Hans Theodor Kiær

**Hans Theodor Kiær** (født 9. desember 1891 i Fredrikstad, død 22. oktober 1973 i Rendalen) var en norsk ingeniør og forretningsmann innen trelastindustrien. Han var president i Norges Industriforbund på 1950-tallet. 

## Liv og virke
Kiær ble diplomingeniør i papirfaget i Dresden i 1914. Fra 1916 og i førti år var han direktør for Fredrikstad-firmaet And. H. Kiær & Co Ltd, og fra 1933 også i Torp Brugs Aktieselskab. And. H. Kiær var morfirma for en rekke andre bedrifter innen trelast (blant annet Van Severen & co), og Kiær var styreformann i flere av disse bedriftene. Han hadde også sentrale verv i foreningene knytta til tømmervirksomheten på Glomma.

Han var den første presidenten i Norges Trelastforbund (fra 1933), hvor han senere ble æresmedlem. Han var med å stifte Norges Treforedlingsråd og tidsskriftet *[[Norsk Skogindustri]]*. Han var formann i De Norske Papirfabrikanters Forening og styremedlem i Papirindustriens Forskningsinstitutt.

I 1946 var han den eneste overlevende i flyulykken som ble kjent som Snarø-ulykken. Besetningen på tre personer og de ti øvrige passasjerene i flyet mistet livet.

Kiær var president i Norges Industriforbund 1953–1956, og formann i styret for Sentralinstitutt for industriell forskning 1956–1962. 

Som pensjonist var han sentral i å etablere Norsk Skogbruksmuseum i Elverum (styremedlem 1954–1961, formann 1962–1971). Han var også en periode styremedlem i Norsk Teknisk Museum.

Kiær satt i Fredrikstad bystyre fra 1926 til 1934. Han var en ivrig seiler, og vant Coupe de France i 1921, 1922 og 1923. 

## Ordener og æresbevisninger
Han ble utnevnt til ridder av St. Olavs Orden i 1953 og til kommandør 1971. Han var også innehaver av Finlands hvite roses orden, den svenske Vasaorden og den nederlandske Oranje-Nassau-ordenen. Han var i mange år nederlandsk visekonsul.

## Referanser
Chrono

***Chrono*** er en videospillserie eid av Square Enix (tidligere Square). Den startet i 1995 med konsollrollespillet *[[Chrono Trigger]]*, som gikk ut på å reise frem og tilbake i tid. To fortsettelsestitler fulgte, *[[Radical Dreamers: Nusumenai Hōseki]]* og *[[Chrono Cross]]*. En reklamerende anime kalt *Dimensional Adventure Numa Monjar* og en portering av ''Chrono Trigger'' ble også produsert. Per 31. mars 2003, var *Chrono Trigger*, med 2,65 millioner solgte eksemplarer, Square Enix' tolvte bestselgende spill, og *Chrono Cross* var, med 1,5 millioner solgte eksemplarer, det 24. bestselgende spillet. Spillene har mottatt positive anmeldelser fra kritikere.

## Referanser
Krabbekløver

**Krabbekløver** (vitenskapelig navn *Trifolium campestre*) er en ett- eller toårig, gulblomstret kløver i erteblomstfamilien. 

Den likner svært på sneglebelg *(Medicago lupiluna)*, men mangler nyreformede fruktbelger, har større blomsterhoder, og mister ikke kronbladene av når de visner.

Den likner også mye på gullkløver *(Trifolium aureum)*, men gullkløver er kortere (10-30 cm), mer spredt tuevoksende og har mindre blader og blomster.

Krabbekløver blir 15-30 cm høy. Den opprette stengelen har smale avlange småblader som er mørk grønne og sitter tre og tre på hver bladstilk ("kløverblad"). Blomsten er klargul, med store blomsterhoder som består av 20-40 enkeltblomster. Planten trives i på tørre gressmarker, i skogkanter, enger og veikanter. 

Kløveren er viltvoksende i Europa og Vest-Asia, og ble introdusert i USA i 1800. Derfra har den også spredd seg til sørlige Canada. I Norge er den nokså vanlig i lavlandet Sør-Norge.

Krabbekløver er svært viktig som beiteart i landbruket, selv om den ikke plantes aktivt. Husdyr liker denne kløveren svært godt.

## Referanser




## Eksterne lenker
* 
* ''Trifolium campestre'' (på engelsk)
Viking 1

**Viking 1** var den første av to romsonder som ble sendt til Mars som en del av NASAs Viking-program. Viking 1 besto av to deler: en sonde i bane rundt Mars og en sonde som landet på overflaten. 

Romsonden ble skutt opp av et Titan/Centaur-oppskytingsfartøy den 20. august 1975. Etter en ferd på ti måneder nådde sonden marsbanen den 19. juni 1976. Den 20. juli ble landingssonden separert ifra banesonden og landet tre timer senere på Chryse Planitia på Mars. Etter 1485 runder rundt Mars ble banesonden tatt ut av drift den 17. august 1980. Viking 1-landeren var operativ fram til 11. november 1982, da NASA mistet kontakten med sonden etter at en feilaktig kommando ble sendt fra Jorden.

## Bildegalleri

Fil:Mars_Viking_11h016.png|Bilde fra Viking 1-landeren.
Fil:Eastern Tharsis and Noctis Labyrinthus.png|Bilde fra Viking 1-banesonden.
Fil:Sagan large.jpg|Carl Sagan foran modell av Viking-landeren
Fil:Viking spacecraft.jpg|Viking-banesonde


## Se også
*Ansiktet på Mars

## Kilder
* NASA: Solar System Exploration - Viking 1 Besøkt 3. november 2022 

## Eksterne lenker
* Profil hos NSSDC
Husvik (Sør-Georgia)

**Husvik** er en tidligere hvalfangststasjon på nordkysten av Sør-Georgia i Sør-Atlanteren. Hvalfangststasjonen ble etablert 24. desember 1907 av A/S Tønsbergs Hvalfangeri. Virksomheten i Husvik ble nedlagt i 1931. I de 24 årene det var drift i Husvik ble 16&nbsp;200 hval fanget og 900&nbsp;000 fat hvalolje og 380&nbsp;000 sekker guano produsert.

I 1945 ble fangsten til Husvik gjenopptatt, og med etablering av et stort kjøttfryseanlegg i 1957 startet den første norske kjøttproduksjonen i Antarktis. Kjøttproduksjonen ble kortvarig og i 1960 overtok Albion Star stedet. Stasjonen ble delvis demontert og kjøttfryseanlegget flyttet til Grytviken. I 1979 ble Husvik solgt til det skotske selskapet Christian Salvesen & Co. I 1992 ble stedet gitt tilbake til britiske myndigheter.

I sesongen 2005-2006 ble norske håndverkere engasjert av South Georgia Heritage Trust for å restaurere noen av bygningene. I mars 2006 ble bestyrervillaen restaurert.

To km sør for Husvik ligger en kirkegård med 34 graver fra perioden 1910 til 1959.

Husvik har sitt navn etter Husvik i Slagen i Vestfold, hvor den første bestyreren Søren Berntsen kom fra.

## Referanser


## Eksterne lenker
* South Georgia Heritage Trust; Bilder fra restaureringen av bestyrervillaen i Husvik
Selvantennelse

**Selvantennelse** eller **selv(an)tenning** er et teknisk uttrykk for antennelse av et stoff uten vesentlig tilførsel av varme eller gnister utenfra. I norsk brannstatistikk oppgis dette som årsak til nærmere 50 branner årlig. Medregnes branntilløp og uoppklarte branner, blir antallet betydelig høyere. De fleste slike branner kan forebygges..

Selvantennelse oppstår særlig i porøst brennbart materiale, svakt fuktig høy, kullstøv og tørrende oljer. Et kjent eksempel på det siste er filler eller stålull som har blitt brukt til påføring av kokt linolje. Langsom oksidasjon i materialet utvikler varme, og lettantennelige stoffer kan bli frigjort. Varmeutviklingen kan skyldes én eller flere av følgende faktorer:
*bakterielle prosesser, som i fuktig høy
*kjemiske reaksjoner, som i tørrende oljer
*fysiske reaksjoner

Ofte skjer selvantennelsen ved at reaksjonen skjer inne i materialet, der varmen ikke så lett unnslipper til omgivelsene. Dermed stiger temperaturen, og dette øker i sin tur hastigheten av oksidasjonen og derved varmeutviklingen. Temperaturen kan da komme opp i selvantennelsestemperaturen for materialet, og det tar fyr.

Selvantennelsestemperaturen for et materiale avhenger av forhold som trykk, blandingsforhold med oksygen og – for faste stoffer – materialets form. For eksempel er pulver av metaller som aluminium og magnesium langt mer lettantennelig enn plater av det samme metallet.

## Eksempler
*Tvistdotter, pussegarn, filler, stålull osv. med treoljeprodukter tilsatt tørrende oljer, f.eks. teakolje og linolje, er en vanlig årsak til selvantennelse. Oljen tørker ved at den opptar oksygen fra luften, under varmeutvikling. Dette kan skje i løpet av noen timer, men brannen kan også bryte ut etter flere uker.
*I **fuktig høy og halm** foregår bakteriell nedbrytning som fører til varmeutvikling. Høy og halm isolerer godt mot varmetap, så varmeutviklingen kan føre til at temperaturen når tennpunktet. En rekke låvebranner har oppstått på den måten. Brannen i Chicago 1871 oppstod trolig i en låve og ble aldri oppklart. Også i søppeldeponier forekommer branner på grunn av selvantennelse.
*Fra myrer eller tørrlagte myrer utvikles av og til metanholdige gasser. Disse kan eksplodere eller ta fyr. Dette bidrog til f.eks. den uvanlig voldsomme Peshtigo-brannen i 1871.
***[[Nitratfilm]]** er en fotografisk film med cellulosenitrat som base og er ekstremt brennbar. På samme vis som krutt, bærer nitratfilmen med seg sitt eget oksygen til forbrenningen, og lar seg derfor ikke slukke med vann eller annen kvelning. Dette har en visst så lenge slik film har vært i produksjon. Selv om tennpunktet er lavt (ca. 150 °C), er den likevel ikke selvantennende i ugangspunktet. Men i årenes løp brytes den ned, og ødelagt nitratfilm kan selvantennes ved temperaturer ned til ca. 40 °C. Dette viste seg i 1949, da en uvanlig varm sommer i New York førte til en rekke branner hvor en hadde lagret nitratfilm.

## Se også
* Selvantennende mennesker
* Selvpåtenning

## Referanser
Husvik

**Husvik** kan vise til:

## Steder
*Husvik (Sør-Georgia) – tidligere hvalfangststasjon
*Husvik (Tønsberg) – tettbebyggelse i Tønsberg kommune

## Personer
*David Husvik – norsk trommeslager

## Annet
*Husvik skole
Vestfjordtunnelen

**Vestfjordtunnelen** (lokalt: *Vestfjarðagöng*) er en veitunnel norvest på Island. Den er  meter lang om man slår sammen lengdene i t-en og med det den lengste på Island. Tunnelen går under fjellene Breiðadalsheiði og Botnsheiði mellom fjordene Ísafjörður, Önundarfjörður og Súgandafjörður. Byggingen av tunnelen begynte i 1991, tunnelen ble tatt i bruk i desember 1995 og offisielt åpnet 14. september 1996.

Tunnelen har tre armer, med et T-kryss midt inne i tunnelen. 2 km av nordøst tunnelen har to kjørefelt, mens resten av tunnelen har ett kjørefelt med møteplasser. Tunnelen er en del av riksvei 60 og 65. Høyeste punkt i tunnelen er 199 moh.

## Se også
*Liste over veitunneler på Island

## Kilder
*The World's Longest Tunnel Page: Road Tunnels in Iceland
*Vegagerðin: Jarðgöng á vegakerfinu (islandsk)
*Vegagerðin: Hæð nokkurra vega yfir sjó (islandsk)
Ansiktet på Mars

**Ansiktet på Mars**, også kalt **Mona Lisa fra Mars** eller **Cydonia Mensae**, er en 1&nbsp;600 meter lang formasjon funnet på planeten Mars med nese, munn, øyne og en tosidig symmetri som gjør at den er slående lik et menneskeansikt. Formasjonen ble oppdaget den 20. juli 1976 da instrumentseksjonen til marssonden *[[Viking 1]]* landet på Mars og sendte bilder til jorden. Flere mente dette kunne skylde lysforholdene, men en rekke bilder ble tatt fra forskjellige vinkler som viste at ansiktet var en realitet. Vincent DiPetro og Gregory Molenaar benyttet datateknologi for få frem detaljer ved bildene. I 1988 skrev de følgende i en rapport: «vårt standpunkt er at trekkene ikke virker naturlige og at det er nødvendig med mer forskning … Vi ønsker en vitenskapelig granskning av bildene velkommen, og vi imøteser flere data fra fremtidige romfartsprosjekter.»

Likheten satte fart i konspirasjonsteoriene om intelligent liv på planeten og hvorvidt konturene kunne være spor etter en sivilisasjon. Spekulasjonene fortsatte til tross for at ferske bilder fra ekspedisjonen Mars Exspress i 2008 konkluderte med at det måtte ha vært bestemte lys- og værforhold som ga inntrykk av et ansikt.

## Se også
* Pareidoli

## Referanser
Jordbærkløver

**Jordbærkløver** (*Trifolium fragiferum*) er en art i slekten kløvere i erteblomstfamilien. Planten er 10-30 cm høy, og vokser krypende omtrent på samme sett som hvitkløver. Begge har hvite, eggehvite eller rosa-hvite blomster, men hvitkløveren har større blomster.

De runde småbladene kan ha lyse halvmånetegninger, som hos hvitkløver. Blomstene sitter på bladløse stengler som vokser opprett fra den krypende stengelen. 

Jordbærkløver har mørk grønne, relativt runde «kløverblad» som rødkløver, men den skiller seg sterkt ut fra andre kløverarter ved at den både har en «tradisjonell», hvit eller hvit-rosa klaseblomst (likner på hvitkløver), men samtidig omdanner denne blomsten ved modning til en frukt med jevn overflate som kan likne på et blekrosa jordbær eller moltebær.

Arten er opprinnelig for Eurasia. Den trives på gressmarker langs kysten av det sørlige Sverige og sørlige Norge, på Østlandet og Sørlandet. 

## Eksterne lenker
*
Flaggciklider

* flaggciklide
* *[[Mesonauta acora]]*
* *[[Mesonauta egregius]]*
* *[[Mesonauta guyanae]]*
* *[[Mesonauta insignis]]*
* *[[Mesonauta mirificus]]*

**Flaggciklider** er en gruppe ciklider.
Det er fisk som lever i bløtt, surt ferskvann i Sør-Amerika. 
Noen arter, spesielt flaggciklide, er populære akvariefisk.

Gruppen inneholdt kun flaggcikliden frem til 1991, da arten ble revidert. Resultatet var at gruppen ble delt i fem: Flaggciklide (*Mesonauta festivus*) fra sideelvene som strømmer inn i Amazonas i Bolivia og Paraguay, *[[Mesonauta acora]]* fra Tocantins og Xingu, *[[Mesonauta egregius]]* fra Orinoco i Colombia, *[[Mesonauta insignis]]* fra øvre Rio Negro og Orinoco, i nærheten av Casiquiare, og *[[Mesonauta mirificus]]* fra delstaten Amazonas i Peru.
*[[Mesonauta guyanae]]* ble beskrevet i 1998.

## Eksterne lenker
*
Husvik (Tønsberg)

**Husvik** er et gammelt strandsted og en grunnkrets i landskapet Slagen i Tønsberg kommune i Vestfold, om lag fem kilometer sørøst for Tønsberg by. Husvik regnes av Statistisk sentralbyrå i dag som del av tettstedet Tønsberg.

Ifølge stedsnavngranskeren Oluf Rygh opptrer stedsnavnet i skriftlige kilder så tidlig som 1369 – i formen *Husswikum*. Navnet er dermed blant de eldste som fremdeles er i bruk på Slagen, med røtter helt tilbake til middelalderen.

Husvik har ikke en naturlig havn, men stranden og ankringsplassene utenfor ligger beskyttet av Jarlsø, Husøy og øyene i skjærgården utenfor Nøtterøy i sør, Ormøy, Tørfest, Fjærskjær og Torgersøya i sørvest, og av Vallø i nordvest.

Ved kaia på Husvik ligger grendehuset til Husvik og Nes vel, «Sjøstua», et moderne arkitekttegnet bygg som åpnet i 2011. Det ligger også flere populære båthavner og badeplasser på Husvik.

Nord på Husvik ligger Husvik skole, som er en barneskole for 1–7. klassetrinn med skolefritidsordning.

Fylkesvei 3124 Husvikveien går langs kysten fra Presterød ut Husvik, og derfra videre langs kysten nordover til Vallø. Fra Presterød går også Fylkesvei 3126 Narverødveien til Husvik skole, hvor den møter Husvikveien. Fra Husvik er det broforbindelse over Husviksundet til den tidligere industriøya Jarlsø.

Fra Tangen like sør for Husvik går en veldig liten passasjerferge, «Ole III», over Husøysund til Husøy sommerstid. Fra den gamle kaia like nord for Jarlsøybroa gikk det fra 2011 i noen år en passasjerferge, «Flybåten», over Ytre Oslofjord til Engelsviken utenfor Fredrikstad, via Bolærne.

På midten av 1800-tallet ble det etablert industrivirksomhet på Husvik. Denne virksomheten ble i 1915 flyttet ut til Jarlsø, og dannet utgangspunktet for Jarlsø Verft. Da hvalfangst i løpet av siste halvdel av 1800-tallet ble en stor næring i Vestfold, ble Valløybukta mellom Husvik og Valløy opplagshavn for Tønsbergs flåte av flytende hvalkokerier. Husvik på Sør-Georgia i Sør-Atlanteren, der A/S Tønsbergs Hvalfangeri drev en landstasjon, har fått sitt navn etter Husvik i Tønsberg.


Fil:Husvik (14609047634).jpg|Jarlsøy og Husvik i 1947, med Husøy, Føynland og Nøtterøy i bakgrunnen.
Fil:Hvalbåter i opplag på Husøyflaket (14609056184).jpg|Hvalkokerier i opplag utenfor Husvik ca 1960. 
Fil:OleIII.jpg|Fergen «Ole III» ved kai ved Husøy. 
Fil:HusvikSkole5.jpg|Husvik skole


## Referanser


## Eksterne lenker
* Nettstedet til Husvik og Nes vel
* Nettstedet til Husvik historielag
* Nettstedet til Vallø & omegn historielag
Flaggciklide

**Flaggciklide** er en art i gruppen ciklider. 
Det er en fisk som lever i ferskvann i Brasil, Peru og Bolivia.
Den blir 12-15 cm lang, 

I 1991 ble *Mesonauta festivus* revidert. Resultatet var at gruppen *[[Mesonauta]]* ble delt i fem: *Mesonauta festivus* fra sideelvene som strømmer inn i Amazonas i Bolivia og Paraguay, *[[Mesonauta acora]]* fra Tocantins og Xingu, *[[Mesonauta egregius]]* fra Orinoco i Colombia, *[[Mesonauta insignis]]* fra øvre Rio Negro og Orinoco, i nærheten av Casiquiare, og *[[Mesonauta mirificus]]* fra delstaten Amazonas i Peru.

## Eksterne lenker
* 
* 
*  Festivum, Festive Cichlid, Flag Cichlid - fish.mongabay.com
Riksvei 1

**Riksvei 1** var opprinnelig hovedveien mellom Svinesund og Oslo fram til 12. juni 1965, da strekningen ble omskiltet til E6. I perioden 1992–2000 var Riksvei 1 navnet på veistrekningen Stavanger–Kristiansund, inntil den ble en del av E39. I dag er ikke veinummeret i bruk, men *riksvei 1* brukes ofte uformelt om skipsleia langs norskekysten.

## Bakgrunn
Nummerering av riksveier og standardisering av veiskilt kom på plass i Østfold allerede i 1928 av veisjef Jens Munch. Resten av landet fulgte etter først i 1932. Riksvei 1 gikk opprinnelig fra Oslo til Sverige gjennom Halden og til Kornsjø. Først rundt 1950 ble den flyttet til Svinesund, fire år etter åpningen av Svinesundsbrua.

Fra 1992 til 2000 var Riksvei 1 navnet på strekningen Stavanger–Kristiansund før E39 på Vestlandet ble opprettet.

Riksvei 1 er også en populær betegnelse på Hurtigruten, med tanke på Hurtigrutens rolle for kysten og kystbefolkningen. Betegnelsen riksvei 1 har også vært brukt om skipsleia og all innenriks sjøfart i Norge.

## Referanser
Heterandria

* dvergtannkarpe
* *[[Heterandria anzuetoi]]*
* *[[Heterandria attenuata]]*
* *[[Heterandria bimaculata]]*
* *[[Heterandria cataractae]]*
* *[[Heterandria dirempta]]*
* *[[Heterandria jonesii]]*
* *[[Heterandria litoperas]]*
* *[[Heterandria obliqua]]*

***Heterandria*** er en slekt levendefødende tannkarper. 

Av artene i slekten er dvergtannkarpe den eneste som jevnlig holdes i akvarier. 

## Eksterne lenker
*
Godthul

**Godthul** er en bukt på nordkysten av øya Sør-Georgia i Sør-Atlanteren. Bukta er 1,6 km lang og ligger mellom Cape George og Long Point. I 1908 etablerte Bryde & Dahls Hvalfangerselskap et flytende hvalkokeri i bukta, og Godthul var det eneste stedet på Sør-Georgia i hvalfangsttiden hvor det ikke var slakting og koking av hval på land. Det ble anlagt kai, et par skur og et vannverk på land.

I perioden 1917-22 var den ingen virksomhet i Godthul, da det flytende kokeriet ble flyttet til Sør-Shetlandsøyene. I løpet av 1920-årene gikk fangsten ned og selskapets eget utstyr var i ferd med å bli foreldet og selskapets lisens til å drive hvalfangstvirksomhet på Sør-Georgia i ferd med å utløpe. Driften i Godthul ble avviklet i 1929. 

Godthul fikk sitt navn etter en bukt på øya Veierland i Vestfold. 

## Referanser
Jihlava

**Jihlava** (tysk: *Iglau*) er en by i regionen Vysočina i Tsjekkia. Den ligger ved elven med samme navn, som tidligere var delt mellom provinsene Böhmen og Mähren i det tidligere tyske keiserriket.

Viktigste næringsveier er produksjon av biler og tekstiler, samt en del turisme. Folk kommer for å se alle de gamle bygningene som fortsatt er intakte til tross for at de er flere hundre år gamle. På 1200-tallet var den viktigste næringen sølv.

Komponisten Gustav Mahler stammer fra distriktet.

## Vennskapsbyer
*  Purmerend, Nederland
*  Heidenheim, Tyskland

## Referanser


## Eksterne lenker
*
Juha Kankkunen

**Juha Kankkunen** (født 21. april 1959 i Laukas i Finland) er en finsk rallyfører.

Kankkunen har vunnet verdensmesterskapstittelen i rally fire ganger: 1986, 1987, 1991 og 1993 samt Rally Dakar i 1988. 

## Seiere i WRC

## Eksterne lenker
*
Thunderking

**Thunderking** er navnet på en kraftig kinaputt, eller egentlig en 1-skudds bombe, som tidligere var populær bl.a. i Norge og Sverige, men nå er forbudt i salg. Men mange lignende 1-skudds bomber fås kjøpt til nyttårsaften, med noe mindre kruttmengder.

Den fungerte ved at man tente lunten, som tente en drivladning i bunnen av papprøret som skjøt en grønnlysende effekt-kule opp i luften. Kulen hadde ingen pyrotekniske effekter utenom smellet fra eksplosjonen (som var svært kraftig), men ble likevel nærmest legendarisk for fyrverkeri-interesserte.
Dvergtannkarpe

**Dvergtannkarpe** er en art i gruppen levendefødende tannkarper.
Det er en av de minste tannkarpene, og blir ikke lenger enn ca. 35 mm.

## Referanser


## Eksterne lenker
* 
* 
*  ''Heterandria formosa'' - aquarticles.com
Tommi Mäkinen

**Tommi Mäkinen** (født 26. juni 1964 i Jyväskylä landkommune i Finland) er en finsk rallyfører. Han kjørte for Mitsubishi i årene 1995-2001 med Mitsubishi Lancer Evolution og for Subaru 2002-2003 med Subaru Impreza. Han vant verdensmesterskapet i rally fire år på rad 1996&ndash;1999. Han vant i 24 av de tilsammen 139 VM-deltagelsene han kjørte i løpet av sin karriere som han avsluttet i 2003.

## Seiere i WRC

## Eksterne lenker
*
Walter Röhrl

**Walter Röhrl** (født  7. mars 1947 i Regensburg) er en tysk rally- og racingfører.

Röhrl arbeidet som ung som sjåfør for biskopen i Regensburg. Hans første egne bil var en Porsche 356.

Röhrl ble verdensmester i rally to ganger: 1980 i en Fiat 131 og 1982 i en Opel Ascona 400. Seieren i 1982 vakte oppmerksomhet da Röhrl vant mot Audis nye firehjulsdrevne Quattro-modeller i sin tilalderskomne bakhjulsdrevne Ascona B. Han vant Rally Monte Carlo fire ganger 1980, 1982, 1983, 1984.

I sin karriere kjørte Röhrl for Audi, BMW, Fiat, Ford, Lancia, Opel og Porsche.

I dag arbeider Röhrl for Porsche.

## Meritter
* Rallyeuropamester i 1974
* WRC-mester i 1980 med Fiat
* WRC-mester i 1982 med Opel

## Eksterne lenker
* 
* http://www.roehrl-walter.de/
Kroppstemperatur

**Kroppstemperaturen** hos mennesket er normalt rundt 37 ℃. Mennesket kan holde den temmelig stabil til tross for betydelige endringer i temperaturen i omgivelsene. Det er nødvendig for at kroppen skal fungere normalt. Altfor høy eller altfor lav temperatur kan likevel være direkte skadelig for kroppen. Når vi blir syke øker temperaturen.

## Regulering
Kroppstemperaturen styres av et senter i hjernen som fungerer som en fininnstilt termostat. Det viktigste den gjør for at kroppen skal holde temperaturen normal, er kanskje å få mennesket til å føle at det fryser når det er kaldt, slik at mennesket kler på seg, og føle varmen når det er varmt, slik at mennesket kler av seg. Men kroppen har også andre måter å regulere varmetapet og varmeproduksjonen på. Dette styres også av «termostaten» i hjernen. 

Huden spiller en viktig rolle i temperaturreguleringen, sammen med blodet. Når blodet strømmer gjennom muskler og de indre organer, varmes det opp. Når blodet strømmer gjennom huden, kjøles det ned igjen. Huden kan nemlig tape varme til omgivelsene på mange forskjellige måter. Jo mer blod som strømmer gjennom huden, desto større er varmetapet. 

Når det er kaldt, må varmetapet begrenses. Da bør lite blod strømme gjennom huden. Derfor trekker ringformede snøremuskler i blodårene i huden seg sammen og reduserer blodtilførselen til huden. Fettet i underhuden virker som isolasjon. I tillegg strammes små muskler som er festet til dunhårene, slik at de reiser seg. Dette kalles gjerne gåsehud. Håret reiser seg når det er kaldt, for å lage et stabilt, isolerende luftlag rundt kroppen. Dette er viktig hos dyr med pels. Menneskene har så lite hår på kroppen at det bare er på hodet at håret har betydning som beskyttelse mot kulde.

Hvis kroppen taper mer varme enn den produserer, må den øke varmeproduksjonen. Kroppen har liten mulighet til å øke forbrenningen, og dermed varmeproduksjonen, i hvile. Derimot kan den øke aktiviteten. Da øker også varmeproduksjonen. Mennesket kan for eksempel bevege seg, slå floke eller bruke musklene på annen måte. Dessuten kan «termostaten» i hjernen sette i gang raske, små bevegelser i skjelettmusklene. Dette kalles skjelving. Skjelvingen øker kroppens varmeproduksjon mange ganger i løpet av kort tid. Den er ikke viljestyrt. 

Når det er varmt rundt kroppen, må den sørge for at kroppstemperaturen holdes i balanse, ved å tape nok varme til omgivelsene. Da slappes musklene rundt blodårene i huden av, slik at blodtilførselen øker. Dermed kan mye varme passere fra blodet ut gjennom huden. Dunhårene ligger inntil huden, slik at det ikke skal bli noe isolerende luftlag. Når luft som varmes opp av huden, raskt skiftes ut (for eksempel når det blåser), kan varmetapet bli stort. Svetteproduksjonen øker i varmen. Når vannet i svetten fordamper, avkjøles huden mer effektivt, og mennesket taper mer varme. 

Kroppen klarer å holde kroppstemperaturen i balanse hos en person uten klær, selv om lufttemperaturen varierer fra 15 til 55 grader, så lenge luften er tørr. 

## Se også
* Etterfall, fenomen hvor kroppstemperaturen fortsetter å synke en stund etter at aktiv oppvarming har startet
Nettapplikasjon

En **nettapplikasjon**, også kalt **webapplikasjon** eller **vevapplikasjon**, er et program som  kan kjøres i en nettleser. Det er programmert i et språk som nettlesere støtter, som for eksempel HTML, JavaScript eller CSS.

En webapplikasjons store fordel er at brukerne slipper å installere programvaren. Utviklerne kan gjøre oppdateringer når som helst, uten å distribuere dette til den enkelte bruker.
The Master Genealogist

**The Master Genealogist** (TMG) er et slektsforskningsprogram for Windows som ble utgitt av Wholly Genes Software i Maryland i USA. Programmet er oversatt til norsk og flere andre språk.

TMG ble først utgitt i 1993. Siste versjon som ble lansert var 9.05. Den ble utgitt i desember 2014.

I juli 2014 annonserte Wholly Genes Software at det ikke ville bli noen ytterligere oppdateringer/oppgraderinger av TMG.

The Master Genealogist var et avansert slektsforskningsprogram, og hadde en høyere startterskel enn mange andre program. TMG støttet GEDCOM import og eksport, men kunne ikke eksportere alle data som kan legges inn på grunn av begrensninger i GEDCOM-formatet.

TMG er et Windows-program, men kan med hjelp av hjelpeprogram som Parallels eller Virtual PC brukes på Apple Macintosh. TMG kan også brukes under Wine på Linux.

## Referanser


## Eksterne lenker
* 
*  Norsk distributør 
*  Produsentens hjemmeside
Ole Petter Lossius

**Ole Petter Lossius** (1925–2007) var en norsk psykiater. Han var med i motstandsbevegelsen under andre verdenskrig og ble av tyskerne i 1944 sendt til konsentrasjonsleiren Stutthof i det tyskokkuperte Polen. Han ble reddet av Den røde hær og kom tilbake til Norge via Murmansk i 1945. Han begynte så å studere medisin og tok embetseksamen i 1952.

## Lossius-utvalget
Lossius var distriktslege på Rødøy, jobbet i Oslo Helseråd og Helsedirektoratet og fikk sin spesialistutdanning på Gaustad sykehus og Sentralsykehuset i Fredrikstad før han ble utnevnt til fylkespsykiater i Østfold i 1964. Som leder for «Lossius-utvalget» og «Lossius II-utvalget» utredet han «NOU 1985:34 Levekår for psykisk utviklingshemmede», som la grunnlaget for HVPU-reformen. 

I 1988 fikk han Kongens fortjenstmedalje i gull.

## Bibliografi
* *NOU 1973:25 Omsorg for psykisk utviklingshemmede : Målsetting og retningslinjer* ISBN 82-00-70075-5
* *Utdanning av vernepleiere – forslag til rammeplan for 3-årig høgskolestudium i vernepleie* 1978
* *NOU 1985:34 Levekår for psykisk utviklingshemmede* ISBN 82-00-71020-3

## Referanser


## Eksterne lenker
* NOU 1985:34 (pdf-fil)
Samfunnshus Vest

**Samfunnshus Vest** er et samfunnshus med bibliotek på Røa i Oslo. Det fungerer som samfunnshus for bydelene Vestre Aker og Ullern.

Samfunnshus Vest var tidligere administrasjons- og primærtjenestelokale for bydelene Røa og Vestre Aker, inntil sistnevnte overtok bygget fra Forsvarets Overkommando på Huseby. Samfunnshus Vest har derimot opprettholdt *Røa bibliotek*, og huser også en kommunal barnehage.

## Eksterne lenker
* Samfunnshus Vest
Armégruppe Kurland

**Armégruppe Kurland** (tysk: *Heeresgruppe Kurland*) var en tysk armégruppe på østfronten under andre verdenskrig.

Den besto av de restene av armégruppe nord som hadde blitt avskåret og isolert på Kurland av Den røde armé under deres offensiv mot Østersjøen høsten 1944. Sammensetningen av styrken ble gitt da Den røde armé nådde Østersjøen ved Memel 10. oktober 1944, og slik avskar denne delen av armégruppen plassert i Latvia fra resten av de tyske styrkene.

Armégruppen ble formelt opprettet 25. januar 1945, da Adolf Hitler, på grunn av de endrede forholdene i felten, omdøpte tre armégrupper.

Armégruppen fortsatte å eksistere som en isolert enhet helt fram til krigens avslutning i Europa.

Alle enheter ble beordret til å overgi seg da Wehrmacht kapitulerte 8. mai 1945. Kl 23:00 den 8. mai overga general Carl Hilpert en styrke på 189&nbsp;000 mann, herav 42 generaler.

## Kommandanter
* 15. januar til 27. januar 1945 – Lothar Rendulic 
* 27. januar til 10. mars 1945 – Heinrich von Vietinghoff
* 10. mars til 25. mars 1945 – Lothar Rendulic tilbake.
* 25. mars til 8. mai 1945 – Carl Hilpert
Astronotinae

* *[[Astronotus]]*
* *[[Chaetobranchopsis]]*
* *[[Chaetobranchus]]*

**Astronotinae** er en gruppe ciklider. 
Det er fisk som lever i ferskvann i Sør-Amerika.

## Eksterne lenker
*
San Nicolás de los Garza

**San Nicolás de los Garza** er en by i delstaten Nuevo León nordøst i Mexico. Byen inngår i Monterreys storbyområde. Den ble grunnlagt den 5. februar 1597 og de siste folketellinger fra 2005 viser at det bor 476&nbsp;761 innbyggere i byen.
Viking 2

**Viking 2** var en av de to romsondene som ble sendt til Mars som en del av NASAs Viking-program. Sonden bestod av to deler; en banesonde og en lander.

Romsonden ble skutt opp den 9. september 1975 med et Titan/Centaur-oppskytningsfartøy. Etter en ferd på 333 dager begynte Viking 2-banesonden å returnere bilder fra Mars. Noen dager senere, den 7. august 1976, gikk sonden inn i bane rundt planeten. Den 3. september 1976 ble landeren separert fra banesonden, og landet noen timer senere på Utopia Planitia på Mars.

Etter å ha returnert nesten 16&nbsp;000 bilder og ha gjennomført 700–706 runder rundt Mars, ble banesonden skrudd av den 25. juli 1978. Landeren var operativ i nesten to år og til den og ble skrudd av den 11. april 1980 da batteriene feilet. Den hadde vært operativ i 1281 marsdøgn.

## Se også
* Viking 1

## Eksterne lenker
* Ferdprofil hos NSSDC
Dele

**Dele** kan referere til flere ting: 
* Å dele, et verb som kan bety å gi en del av noe til noen andre, eller å skille noe fra hverandre 
* Divisjon (matematikk) 
* Dele er også et eldre norsk uttrykk for skille, delelinje, demarkasjonslinje, grensemerke. Delet var viktig for å skille mellom «mitt» og «ditt», og mellom nabobygder. Der en ikke kunne bruke karakteristiske landemerker, var det vanlig med steinsetting. Det var forbundet med stor skam, og kunne utarte til kamp, dersom noen flyttet på delene (merkesteinene) mellom gårder. Andre feider og rettsstridigheter kunne oppstå ved at naturen ved et lune begynte å «ommøblere» delene ved å flytte på elveløp, djupål eller sandøyrer eller ved ras og lignende
Eidsvold

:*For den norske kommunen, se [[Eidsvoll]]. For panserskipet, se [[«Eidsvold»]].* 

**Eidsvold** er en liten by i North Burnett-regionen i Queensland, Australia. Den ligger ved Burnett Highway ca. 430 kilometer nord for Brisbane. Byen kaller seg selv Beef Capital of the Burnett og er sentrum for den regionale kveg/kjøttindustrien. Ved folketellingen i 2001 hadde Eidsvold en befolkning på 459.

## Historie
Byen er oppkalt etter Eidsvold station, en eiendom rett utenfor sentrum. Det var brødrene William og Charles Archer fra Larvik som anla eiendommen i 1848, og de kom til stedet 17. mai. Derfor ga de stedet navn etter Eidsvoll i Norge – der grunnloven ble utformet. Brødrene dro etterhvert videre nordover og grunnla i 1853 byen Rockhampton.

## Referanser
Djupål

**Djupål** (også kortformen *ål*) betegner det dypeste løpet i en bekk eller elv. I vanlig eiendomsforståelse fra gammelt av var eierforholdet slik at en eide til djupålen, mens naboen på hin side gjorde det samme. I Norge er dette siden 1940 nedfelt som et bærende prinsipp i Vassdragslovens §2. Flere enn én nabofeide er oppstått ved at flomstore elver har skiftet løp eller gravd seg ny djupål, og dermed utvidet eller forminsket noens eiendom. Is kan demme opp elver så nye djupåler kan bli dannet. I geomorfologisk og i hydrologisk fagspråk blir ofte det tyske ordet **thalweg** («dalvei») benyttet i samme betydning. 

Flere internasjonale grensedragninger følger thalwegprinsippet i en grenseelv og i noen tilfeller også i havet et stykke utenfor elvemunningen. Ett eksempel er Alger-avtalen av 1975 som definerer grensen mellom Irak og Iran ved Arvandrud/Shatt al-Arab, og prinsippet gjelder også der Donau er grenseelv mellom land i Europa. Grensen mellom Norge og Finland følger djupålen i Tana, som blir kontrollert hvert 25. år,. Også grensen mellom Sverige og Finland følger det samme prinsippet etter en avtale av 1809 og blir justert hvert 25. år, sist i 2006. Grensen mellom Norge og Russland defineres etter thalwegprinsippet der den i lange strekk følger Pasvikelva eller Jakobselva. Dette ble første gang fastsatt i Grensekonvensjonen av 1826. Regelen ble anvendt ved en grensejustering i 1946. Gjennom innsjøene i grensevassdraget er grenselinjen trukket etter midtlinjeprinsippet. 

## Referanser
Franz Steindachner

**Franz Steindachner** (født 11. november 1834, død 10. desember 1919) var en østerriksk zoolog.

Han var interessert i naturhistorie, og tok opp studiet av fossile fisk etter anbefaling av sin venn Eduard Suess. I 1860 ble han utnevnt til intendent for fiskesamlingen ved Naturhistorisches Museum, en stilling som hadde vært ledig siden Johann Jakob Heckel døde.

Steindachners ry som iktyolog vokste, og i 1868 ble han invitert av Louis Agassiz til å ta en stilling ved Museum of Comparative Zoology ved Harvard University. Steindachner tok  del i en ekspedisjon i 1871-1872. I 1874 kom han tilbake til Wien og i 1887 ble han utnevnt til direktør av det zoologiske departementet i Naturhistorisches Museum. I 1898 ble han forfremmet til museumsdirektør.

*[[Steindachneridion]]* er en gruppe fisk fra Sør-Amerika som ble oppdaget av Steindachner og oppkalt etter ham.

## Verker i utvalg
* *Die Süßwasserfische des südöstlichen Brasilien*, Wien 1877
* *Über drei neue Characinen und drei Siluroiden aus dem Stromgebiete des Amazonas innerhalb Brasilien*, Wien 1908. 
* *Beiträge zur Kenntnis der Flussfische Südamerikas*, Wien 1915

## Referanser


## Litteratur
* Paul Kähsbauer: *Intendant Dr. Franz Steindachner, sein Leben und Werk*. In: *Annalen des Naturhistorischen Museums Wien* Bd. 63, 1959. 
* 

## Eksterne lenker
*
Pyongan

**Pyongan** var en av de åtte regionene i Korea i Kongedømmet Joseon. I dag utgjør området de to nordkoreanske regionene Nord-Pyongan og Sør-Pyongan.
Adjø Las Vegas

***Adjø Las Vegas*** (engelsk originaltittel *Leaving Las Vegas*) er en amerikansk romantisk dramafilm fra 1995. Manus og regi er ved engelskmannen Mike Figgis. Filmen handler om et kortvarig kjærlighetsforhold mellom en selvmorderisk alkoholiker og en medfølende prostituert i Las Vegas. Hovedrollene blir spilt av Nicolas Cage og Elisabeth Shue. Filmen ble nominert til fire oscarpriser, hvorav Cage vant som beste mannlige skuespiller.

## Handling
Filmen handler om Ben Sanderson (spilt av Nicholas Cage), en deprimert, alkoholisert manusforfatter fra Hollywood. Etter å ha mistet jobben og familien på grunn av rusmisbruk, kvitter han seg med alle eiendeler og bestemmer seg for å begå selvmord ved å drikke seg i hjel i Las Vegas. Der møter han den prostituerte servitøren Sera (spilt av Elisabeth Shue), og det oppstår snart et rørende vennskap og en dyp forståelse mellom dem.

Handlingen bygger på  *Leaving Las Vegas*, en delvis selvbiografisk roman av amerikaneren John O'Brien (1960-1994). Han begikk selvmord like etter at filmingen tok til.

## Rolleliste
* Nicolas Cage som Ben Sanderson 
* Elisabeth Shue som Sera
* Julian Sands som Yuri Butso
* Richard Lewis som Peter
* Valeria Golino som Terri

## Priser
* **Mottatte priser**:
** Oscar for beste mannlige hovedrolle: Nicolas Cage
** Golden Globe Award for Best Actor – Motion Picture Drama: Nicolas Cage
* **Nominasjoner**:
** Oscar for beste kvinnelige hovedrolle: Elisabeth Shue
** Oscar for beste regi: Mike Figgis
** Oscar for beste filmatisering: Mike Figgis
** Golden Globe Award for Best Director – Motion Picture: Mike Figgis
** Golden Globe Award for Best Motion Picture – Drama: Leaving Las Vegas
** Golden Globe Award for Best Actress – Motion Picture Drama: Elisabeth Shue

## Eksterne lenker
*
Vulkanisering

**Vulkanisering** er en kjemisk prosess hvor gummi blir behandlet med høy temperatur og tilsetning av svovel eller andre tilsvarende stoffer. Polymermolekyler bindes til andre polymermolekyler med broer av svovelatomer eller karbon til karbon-bindinger. Resultatet er et hardere og mer slitesterkt materiale som også er mer motstandsdyktig mot kjemiske angrep. 

Prosessen har fått navn etter den romerske ildguden Vulkan.
Mange produkter lages med vulkanisert gummi, blant annet dekk, skosåler, slanger, pucker og mye mer.
Brother’s Keeper

**Brother's Keeper** (BK) er et slektsforskningsprogram for Windows utgitt av John Steed fra Michigan i USA. Programmet er oversatt til norsk (bokmål og nynorsk) og flere andre språk. Det støtter import og eksport via GEDCOM-formatet.

Det er et aktivt samarbeid mellom nordiske representanter for å utveksle erfaringer, og på den måten i fellesskap kunne ta opp forhold som berører Norden og Skandinavia. Det finnes dessuten en nordisk e-postliste hvor brukere kan ta opp forhold man lurer på. I tillegg brukes e-postlister til informasjon om nye oppdateringer og lignende. BK er et av programmene som DIS-Norge anbefaler. For programmet finnes det en fadderordning i nesten alle fylker. I tillegg holdes det kurs i bruk av programmet. 

Versjon 6 er nå erstattet med versjon 7. Siste versjon kan alltid lastes ned på vanlig måte. 

I programmet er det innebygd programvare, for å konvertere en database fra BK6 til en database for BK7. En kan ikke direkte konvertere databaser fra BK5 til BK7. En må først i BK5 konvertere fra 5 til 6, og til slutt i BK6 til versjon 7.

Foruten den engelske manualen som følger med programmet, finnes det også en dansk manual. 
I tillegg er det utgitt flere bøker, blant annet *Slektsgransking med dataveiledning* av Liv Marit Haakenstad, hvor bruken av blant annet Brother's Keeper er beskrevet. 

## Referanser


## Eksterne lenker
* 
*  Norsk hjemmeside for Brother's Keeper
*  Faddere for BK
Apollo 13 (film)

***Apollo 13*** er en film fra 1995 som dramatiserer hendelsene rundt måneferden med romskipet Apollo 13 i 1970. Filmen tar for seg hendelsene i Apollo-programmet, fra brannen om bord på Apollo 1, frem til og med selve romferden med Apollo 13.

Filmens manus ble skrevet av William Broyles jr. og Al Reinert basert på boken *Lost Moon* av Jim Lovell og Jeffrey Kluger. Filmen ble regissert av Ron Howard.

## Handling
Den 20. juli 1969 arrangerer astronaut Jim Lovell et fest hvor gjestene ser på TV at Neil Armstrongs første menneskelige skritt på Månen fra Apollo 11. Etterpå forteller Lovell, som hadde gått i bane rundt Månen med Apollo 8 i desember 1968, til sin kone Marilyn at han har til hensikt å reise tilbake til månen - og denne gangen gå på overflaten. Tre måneder senere får Lovell vite fra sjefen Deke Slayton at det er problemer med Alan Shepards mannskap.

Lovell, Ken Mattingly og Fred Haise begynner deretter å trene for deres nye oppdrag. Marilyn sliter med mareritt om at ektemannen hennes kommer til å dø i verdensrommet når lanseringsdatoen nærmer seg, og reiser til John F. Kennedy Space Center kvelden før ektemannen skal reise for å møte ham. 11. april 1970 gir direktør Gene Kranz klarsignal for Apollo 13-lanseringen. Tre dager senere lager mannskapet en TV-overføring, som TV-stasjonene avviser å sende direkte.

Snart får mannskapet problemer på grunn en oksygen-beholder som eksploderer. Hele måne-landingen må avbrytes, og mannskapet risikerer å gå tom for oksygen før de rekker å komme tilbake til jorden. I Houston, Texas samler Kranz teamet sitt for å komme med en plan for å få alle astronautene trygt hjem til tross for alle disse problemene, og erklærer at "fiasko ikke er et alternativ." Swigert og Haise observerer at månen passerer forbi dem, og Lovell klager over at han ikke får muligheten til å gå på overflaten. I tillegg blir Haise syk, og utvikler feber underveis til jorden.

## Rolleliste

## Referanser


## Eksterne lenker
*
Mesrop Masjtots

**Mesrop Masjtots** (armensk: Մեսրոպ Մաշտոց; 362–440) var en armensk lærd. Han sies å ha funnet opp det armenske alfabetet.

Han studerte teologi og språk. Han ble munk og arbeidet for å spre evangeliet. Han laget en oversettelse av Det nye testamente og Salomos ordspråk til armensk. Navnet blir også skrevet *Mashtotz* og *Mashtots* på norsk.

## Referanser


## Eksterne lenker
*
Steindachneridion

* *[[Steindachneridion amblyurum]]*
* *[[Steindachneridion doceanum]]*
* *[[Steindachneridion iherengi]]* †
* *[[Steindachneridion melanodermatum]]*
* *[[Steindachneridion scriptum]]*
* *[[Steindachneridion silvasantosi]]* †
* *[[Steindachneridion parahybae]]*
* *[[Steindachneridion punctatum]]*

***Steindachneridion*** er en gruppe maller. Det er fisk som lever i ferskvann i Sør-Amerika, nærmere bestemt i kystelver i Brasil samt elvene Paraná og Uruguay.
Gruppen inneholder seks nålevende arter og er oppkalt etter Franz Steindachner.

*Steindachneridion* er store fisk og blir opptil en meter eller mer i lengde. *[[Steindachneridion doceanum]]* blir 42 cm lang, *[[Steindachneridion melanodermatum]]* blir ca. 53 cm og *[[Steindachneridion punctatum]]* blir ca. 70 cm lang.
De har relativt små øyne og hoder. De har lange skjeggtråder.

## Eksterne lenker
*
Prince Olav Harbour

**Prince Olav Harbour** eller **Prinsehavna** er en tidligere hvalfangststasjon på nordkysten av øya Sør-Georgia i Sør-Atlanteren. Stedet ligger på sørvestsiden av Cook Bay, som ligger mellom Point Abrahamsen og Sheep Point. 

Hvalfangststasjonen ble etablert av det sørafrikanske selskapet Southern Whaling & Sealing Co i 1911. Prince Olav Harbour ligger i en bukt ved innseilingen til Possession Bay og var den nordligste landstasjonen på øya. Området hvor Prince Olav Harbour ligger ble i 1907 vurdert av A/S Tønsbergs Hvalfangeri, men de valgte i stedet å etablere en stasjon i Strømnesfjorden, da dette stedet var for værutsatt. Frem til 1919 var Prince Olav Harbour havn for flytende kokerier og først i 1919 var landstasjonen ferdigbygd. Samme år ble stedet solgt til Unilever. Unilever solgte stedet videre til Christian Salvesen & Co i 1934. Hvalfangststasjonen var i drift frem til 1931 og stedet ble tilbakeført til britiske myndigheter i 1935, men Christian Salvesen & Co fikk flyttet hus og utstyr til Leith Harbour og Strømnes.

Nordmannen Einar Abrahamsen var eneste bestyrer i Prince Olav Harbour fra starten i 1920 til nedleggelsen i 1934.

Prince Olav Harbour har fått sitt navn fra daværende kronprins Olav av Norge.

## Referanser
Legacy Family Tree

**Legacy Family Tree** (Legacy) er et slektsforskningsprogram for Windows utgitt av Millennia Corporation i Arizona, USA. Programmet er oversatt til bokmål og nynorsk så vel som flere andre språk.

Programmet kommer i en *standardversjon* som er gratis (freeware) og en *deluxe-versjon* som man kan kjøpe en nøkkel for å ta i bruk. Legacy er et av programmene som DIS-Norge anbefaler.

Legacy Family Tree ble kjøpt opp av MyHeritage den 3. august 2017.

## Referanser


## Eksterne lenker
* 
*  Norsk nettside om Legacy
*  Norsk brukerforum
Brown mot skolestyret

**Brown mot skolestyret** (engelsk: *Brown v. Board of Education of Topeka*) var en banebrytende juridisk dom (*347 U.S. 483*) den 17. mai 1954 i USAs høyesterett, som etablerte et forbud mot separate skoler for svarte og hvite i USA. 

Dommen opphevet formelt raseskillet i amerikansk utdanning, men det skulle ennå gå en stund innen raseskillet var reelt opphevet, særlig ved universitetene. Likevel ble dommen svært viktig for integreringen i grunnskole og på college-nivå og banet veien for den svarte borgerrettighetsbevegelsen i USA.

Domsslutningen i høyesterett var enstemmig (9-0), anført av Earl Warren. Den viste til rettighetene i Fjortende tillegg til grunnloven. Dommen satte til side rettsregler, lover eller domsslutninger i delstatene der disse tillot raseskilte skoler, og høyesterett satte til side dommen fra saken Plessy mot Ferguson fra 1896.

Saken startet med at den svarte familiefaren, sveiseren og pastoren Oliver Brown gikk til klassesøksmål mot skolestyret i byen Topeka i 1951. Saken gjaldt formelt retten til å skrive inn barna ved hvite skoler som lå nærmere hjemmet enn svarte skoler. NAACP-advokaten Thurgood Marshall fulgte opp saken gjennom hele ankeprosessen, mens de svarte juristene George E. C. Hayes og James Nabrit førte saken i retten.

Forsvarerne viste blant annet til UNESCO-uttalelsen *The Race Question* fra 1950, som en rekke land hadde sluttet seg til. Dommerne viste også til den svenske økonomen Gunnar Myrdals bok *An American Dilemma: The Negro Problem and Modern Democracy* (1944).

## Referanser


## Litteratur
* Kluger, Richard (1975): *Simple Justice: The History of Brown v. Board of Education and Black America's Struggle for Equality*. New York: Knopf. ISBN 0-394-47289-6.
* Myrdal, Gunnar (1944): *An American Dilemma: The Negro Problem and Modern Democracy*. New York: Harper & Row.
* Ogletree, Charles J., Jr. (2004): *All Deliberate Speed: Reflections on the First Half Century of Brown v. Board of Education*. New York: W.W. Norton. ISBN 0-393-05897-2.
* Patterson, James T. (2001): *Brown v. Board of Education: A Civil Rights Milestone and Its Troubled Legacy*. New York: Oxford University Press. ISBN 0-19-515632-3.
* Tushnet, Mark (2008): *I dissent: Great Opposing Opinions in Landmark Supreme Court Cases*. Boston: Beacon Press. s. 133–150. ISBN 978-0-8070-0036-6.
* UNESCO (1950): *The Race Question*

## Eksterne lenker
* [Brown v. Board of Education of Topeka (347 U.S. 483)](https://en.wikisource.org/wiki/Brown_v._Board_of_Education_of_Topeka_(347_U.S._483)) hos *WikiSource*
* Case Brief for Brown v. Board of Education of Topeka hos Lawnix.com
* Case information and transcripts on The Curiae Project
* Brown v. Board of Education National Historic Site (US Park Service)